b'\n_START_ARTICLE_\nMauzolej u Halikarnasu\n_START_PARAGRAPH_\nMauzolej u Halikarnasu (gr\xc4\x8d-: \xce\x9c\xce\xb1\xcf\x85\xcf\x83\xcf\x89\xce\xbb\xce\xb5\xe1\xbf\x96\xce\xbf\xce\xbd \xcf\x84\xe1\xbf\x86\xcf\x82 \xe1\xbc\x89\xce\xbb\xce\xb9\xce\xba\xce\xb1\xcf\x81\xce\xbd\xce\xb1\xcf\x83\xcf\x83\xce\xbf\xe1\xbf\xa6) je starovjekovna grobnica poznata kao jedno od sedam svjetskih \xc4\x8duda._NEWLINE_Grobnicu koja je za vje\xc4\x8dna vremena trebala objavljivati njegovu slavu, oko 360. pr. Kr. naru\xc4\x8dio je satrap Mauzol koji je vladao kao pokrajinski namjesnik perzijske satrapije Karije. Taj je zadatak bio povjerio najboljim graditeljima i kiparima, ali bogati satrap nije do\xc5\xbeivio dovr\xc5\xa1enje tog zdanja._NEWLINE_Mauzolej se nije mogao sasvim to\xc4\x8dno rekonstruirati. U 14. stolje\xc4\x87u vitezovi reda Svetog Ivana su upotrijebili grobnicu umjesto kamenoloma pri gradnji Petrove tvr\xc4\x91ave u Halikarnasu, \xc5\xa1to je danas zovu Bodrum. Vitezovi reda Svetog Ivana tako su temeljito sve odstranili, da se jo\xc5\xa1 samo po isklesanoj stijeni mo\xc5\xbee razaznati gdje je stajala znamenita gra\xc4\x91evina. Pet je stepenica nosilo zid koji je dosezao do polovine \xc4\x8ditave visine. Tek ovdje zapo\xc4\x8dinjala je prava grobnica, okru\xc5\xbeena stupovima i provi\xc4\x91ena stepenastim krovi\xc5\xa1tem. Golem \xc4\x8detvoropreg s kraljem i kraljicom za uzdama krunio je cijelu gra\xc4\x91evinu.'